《早禾田》
宋代·赵文

雨雨不肯止，倒泻春江涛。
可怜龙公苦，甚我行路劳。
长陂不可涉，攀岭如猿猱。
忽然出夷旷，行人何滔滔。
馆定访我友，醉我软脚醪。
翻思昨暮秋，有酒安可逃。
诸少森玉立，俊秀非儿曹。
示我近所作，亦复吹其毛。
人生有乘除，理不差秋毫。
岂非昨者厄，故有今者遭。
归来驰然卧，梦中亦陶陶。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。